
Par atzinuma sniegšanu

Valsts ugunsdzēsības un glābšanas dienesta (turpmāk – VUGD) Zemgales reģiona pārvaldē (turpmāk – ZRP) saņemts Kandavas Reģionālās pamatskolas nometnes vadītājas Agitas Riekstiņas 2026.gada 29.aprīļa iesniegums ar lūgumu sniegt atzinumu par Kandavas Reģionālās pamatskolas, Talsu ielā 18A, Kandavā, Tukuma novadā (turpmāk – Objekts) atbilstību ugunsdrošības prasībām nometnes rīkošanai.
[bookmark: _GoBack]Informējam, ka VUGD ZRP amatpersonas ar speciālo dienesta pakāpi 2026.gada 9.februārī veica plānotu ugunsdrošības pārbaudi Objektā. Par ugunsdrošības pārbaudes rezultātiem tika sastādīts VUGD ZRP 2026.gada 26.februāra Pārbaudes akts Nr.22/11-3.5/147, kas izsniegts Objekta atbildīgajai personai par ugunsdrošību.
Ņemot vērā iepriekš minēto un saskaņā ar Ministru kabineta 2009.gada 1.septembra noteikumu Nr.981 “Bērnu nometņu organizēšanas un darbības kārtība” 9.5.apakšpunktu, VUGD ZRP informē, ka VUGD atzinums par nometnes vietas atbilstību ugunsdrošības prasībām nav nepieciešams.

DOKUMENTS PARAKSTĪTS AR DROŠU ELEKTRONISKO PARAKSTU UN SATUR
LAIKA ZĪMOGU

